เลขาก.ล.ต.ชี้เงินเข้าหุ้นไทยเป็นผลจากเศรษฐกิจโตดี
เลขาก.ล.ต. เผย เงินทุนต่างประเทศไหลเข้า&nbsp; เป็นผลมาจากเศรษฐกิจของประเทศในภูมิภาคนี้เติบโตดี
3 ก.ย. 2553

เลขาก.ล.ต. เผย เงินทุนต่างประเทศไหลเข้า  เป็นผลมาจากเศรษฐกิจของประเทศในภูมิภาคนี้เติบโตดี
นายธีระชัย ภูวนารถนรานุบาล เลขาธิการสำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)กล่าวถึงกรณีที่เงินทุนต่างประเทศไหลเข้ามาลงทุนในประเทศไทยและ   ตลาดหุ้นไทยอย่างต่อเนื่องทำให้บรรยากาศการลงทุนในหุ้นไทยเข้าสู่ภาวะกระทิงว่า จากการพูดคุยกับบริษัทหลักทรัพย์ต่างประเทศถึงเหตุลผลของการเข้ามาลงทุนนั้นพบว่าส่วนหนึ่งเป็นผลมาจากเศรษฐกิจของประเทศในภูมิภาคนี้เติบโตดีมากและโตดีกว่าประเทสอื่นโดยเฉพาะประเทศไทยดังนั้นจึงทำให้เม้ดเงินทุนต่างประเทศยังคงไหลเข้ามา และเมื่อการลงทุนจากต่างประเทศคึกคักก็ทำให้นักลงทุนคนไทยมีความคึกคักตามไปด้วยเห็นได้จากปริมาณการซื้อขายเฉลี่ยต่อวันที่หนาแน่นมาก      อย่างไรก็ตามก.ล.ต.ในฐานะผู้กำกับดูแลตลาดทุนก็ได้มีการประสานงานกับทางตลาดหลักทรัพย์อย่างใกล้ชิกเพื่อมิใช้เกิดการเข้ามาแสดงหาผลประโยชน์โดยมิชอบจากตลาดหุ้นไทยซึ่งการตรวจสอบก็เกิดขึ้นตลอดเวลาอยู่แล้ว และที่ผ่านมาทางตลาดหลักทรัพย์เองก็ได้มีการส่งกรณีที่มีความผิดปกติในการลงทุนมาให้ก.ล.ต.ตรวจสอบในเชิงลึกอย่างต่อเนื่อง ซึ่งส่วนใหญ่ก็เป็นหุ้นขนาดเล็กๆนั้นเอง ส่วนหุ้นขึ้นรอบนี้ยังไม่พบความผิดปกติอะไร   ส่วนหุ้นขนาดใหญ่ที่อยู่ในSET 25หรือSET50 นั้นการขึ้นลงของราคาหุ้นก็น่าจะขึ้นกับการฟื้นตัวของเศรษฐกิจ ดังนั้นการที่เศรษฐกิจไทยยังเติบโตได้ดีก็จะยัคงเห็นเม็ดเงินทุนไหลเข้ามา   นายธีระชัยกล่าวว่า ในภาวะหุ้นกระทิงนักลงทุนก็ต้องระมัดระวังโดยเฉพาะนักลงทุนรายย่อย ที่การลงทุนก็ให้ดูหุ้นพื้นฐานที่ดีเพราะจะมีความปลอดภัยจากการลงทุน "จริงๆก.ล.ต.ไม่ได้อยู่ในฐานะที่จะแนะนำการลงทุนให้กับนักลงทุนซึ่งนักลงทุนจะต้องพิจารณาและลงทุนด้วยความระมัดระวัง"    นอกจากนี้การที่ตลาดหุ้นไทยเข้าสู่ภาวะกระทิงก็จะทำให้เจ้าของธุรกิจหรือบริษัทจดทะเบียน(บจ.)ที่มีความต้องการเงินก็จะเห็นการระดมทุนด้วยการเพิ่มทุนมากขึ้นและการเพิ่มทุนในช่วงตลาดหุ้นดีจะทำให้มีต้นทุนที่ต่ำ